als_Latn dik_Latn sag_Latn
Kreu i PBDNJ-së Vangjel Dule ka kritikuar perseri kryeministrin Edi Rama ne qendrimin e tij per Himaren. Deklarata vjen pak dite pas nje debatimes Dules e Rames ne Kuvend.
Gjatë fjalës së tij në Konferencën e 8-të të OMONIA-s, deklaroi hapur se të drejtat e minoriteteve në Shqipëri nuk respektohen, ndërsa akuzoi qeverinë se nuk ka krijuar klimën e dëshiruar nga minoritarët. Dule apeloi që këto të drejta të sanksionohen në ligj, ashtu siç rekomandojnë konventat ndërkombëtare.
“Nuk kemi klimën e dëshiruar që do të përputhej me standartet e frymës dhe gërmës për respektimin e të drejtave të minoritetit. Kërkohet dinamikë tjetër në aspektin e të drejtave të minoritetit, të zhvishet mentaliteti nga steriotipet dhe paragjykimet
Nuk më ka rastisur deri më sot të trajtohen me prioritet të drejat e minoriteteve. Shoqëria jonë duhet të edukohet me frymën se, të drejtat e minoriteteve janë të shenjta. Kush nuk do donte që Shqipëria të ishte shembull. Do ishim ne të parët që do ta përshëndesnim, por situata nuk është ashtu, e thotë Këshilli i Evropës”, u shpreh Dule.
Refereuar një rezolute të Këshillit të Evropës, në shkurt të 2014, Dule theksoi se, “Nuk është tharë ende boja e saj dhe dëgjohet sërish në vendin tonë shprehja nuk kemi nevojë të përmirësojmë të drejtat, në kohën që kjo rezolutë thekson se duhet një ligj që sanksionin të drejtat e minoriteteve, siç ato rrjedhin nga konventat ndërkombëtare”.
Ndërsa në lidhje me censusin e popullsisë, Dule tha se ai duhet të bëhet nga e para, pasi minoritarëve iu është mohuar e drejta e vetëdeklarimit.
“Gjatë regjistrimit të popullsisë në 2011 është shkelur parimi themelor i nenit 3 në Konventën Kuadër. Kjo konventë përcakton të drejtën e vetëdeklarimit. Kuvendi i Republikës së Shqipërisë ia hoqi këtë të drejtë. Ja pse duhet të merret një census nga e para, që të futen këto të drejta. Në vendin tonë nuk dihet kush janë minoritetet, ku jetojnë dhe sa janë. Si mund të pretendojë një shtet serioz se na respekton kur nuk e di kush janë, sa janë dhe ku jetojnë. Këto janë elementare”, vijoi Dule.
Përfaqësuesi i minoritarëve grekë në Kuvendin e Shqipërisë u ndal të komentonte edhe debatin me kryeministrin Rama në seancën e fundit parlamentare, ndërsa e vuri theksin edhe njëherë tek Himara dhe kandidati i mohuar në KDRTSH.
“Pata debat me Ramën që thotë pse duhet të ketë anëtarë nga minoritetet në Këshillin Kombëtar të RTSH, sepse në vazhdimësi duhet të jetë edhe trashëgimia kulturore e minoriteteve në emisione të veçanta në gjuhën e minoritetit. Ne kishim një kandidaturë më të denjë krijues i njohur, botues i njohur, por në një kohë që ishim marrë vesh si me mazhorancën dhe opozitën nuk ndodhi. Nëse ligji nuk e ka në mënyrë taksative që duhet të jetë një anëtar nga minoriteti, kjo rrjedh nga Konventa Kuadër, duhet të amendohet edhe ligji. Jo vetëm ne si anëtarë të minoritetit, por ka edhe shumë qytetarë që i përkasin shumicës që e kuptojnë se është çështje barazie dhe koherence të garantohen të drejtat tona në legjislacion dhe implementimin e tij, e thekson edhe raport progresi i BE për vitin 2014. Sanksionimi i respektimit të drejtave nuk ekziston në ligj. Në Himarë na thotë se interesimi për minortetet duhet të jetë si për Kukësin dhe Tropojën. Himarjotët kanë veçoritë e tyre dhe dallimet, këto si bëjnë më të mirë a më të këqinjë por të barabartë. Kyrtministi iu cënon barazinë, të drejtën e vetëdeklartimit. Këto kohë kanë ikur”, tha Dule.
Sipas tij sot është koha që në Shqipëri të ngrihen realitete europiane për kërkesat e minoriteteve, ndërsa nuk nguroi të ofronte bashkëpunim dhe kontribut në këtë drejtim.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn